Marina Yannakoudakis

**Marina Yannakoudakis** (an haife ta a ranar 16 ga watan Afrilu, shekara ta 1956) memba ce ta Kwamitin Tattalin Arziki da Zamantakewa a Turai kuma tsohuwar memba ce karkashin jam'iyyar Conservative na Majalisar Turai a kasar London. An zabe ta a zaben Majalisar Turai a shekarar 2009. Ta rasa kujerar ta a zaben shekara ta 2014.

## Kuruciya
An haifi Yannakoudakis a Paddington. Ta yi karatuttukan ta tun daga matakin digirin ta na farko dana biyu  a fannin ilimin gwamnati, siyasa da tarihin zamani daga Jami'ar Brunel, inda ta kasance shugabar dalibai na jam'iyyar Conservative, sannan ta sami digiri na biyu a fannin ilimi koyarwa daga Open University.

Ta kasance memba na Majalisar Barnet London Borough Council daga mazabar Oakleigh Park Ward tsakanin shekara ta 2006 zuwa 2010 inda ta kasance shugaban Kwamitin Tsabta wato Cleaner, Greener, Transport and Development Overview & Scrutiny Committee.

## 'Yar Majalisar Tarayyar Turai
Ta kasance cikakkiyar memba na kwamitin kare hakkin mata da adalci tsakanin jinsi, Kwamitin Muhalli, Kiwon Lafiyar Jama'a da Tsaron Abinci da kuma mamba a madadin Kwamitin Musamman kan Laifukan da aka Shirya, Cin Hanci da juya haramtacciyar kudi da Rashawa. Ta kasance memba a Kwamitin Haɗin gwiwar Majalisar Tarayyar Turai da Jamhuriyar Yugoslavia ta Macedonia. 

Ta kuma kasance mamba a kungiyar tuntubar manyan jami'an hulda da jama'ar Turkish Cypriot da ke arewacin tsibirin, kuma ta kasance mai magana da yawun jam'iyyar Conservative da kuma Turai da masu neman sauyi kan hakkin mata da adalci tsakanin jinsi.

## Hakkin Mata
Yannakoudakis ta yi kamfe na nuna adawa da shirin EU na bai wa mata hutun makonni 20 da cikakken albashi. Ta jagoranci kiraye-kirayen kwamitin kare hakkin mata da daidaiton jinsi don tantance tasirin dokar da za a gudanar wanda ya sa aka yi watsi da shawarwarin. Ta kuma tofa albarkacin bakinta kan kudirinta EU na samar da sashi ga mata a dakunan kwana, inda ta bayyana shawarwarin a matsayin "siyayya". > 

Ta matsa kaimi wajen yin gyara ga shari'ar Test Achats vs Council of Ministers, hukuncin Kotun Turai wanda ta yanke hukuncin cewa ba ya bisa ka'ida ga kamfanonin inshora su nuna wariya dangane da jinsi a Tarayyar Turai. 

Yannakoudakis ta kuma yi ayyuka kan lamuran da suka shafi mata da harkokin kasuwanci da kuma kare hakkin yara. 

Yannakoudakis ta jagoranci kamfe don yaki da yi wa mata kaciya a Majalisar Tarayyar Turai. 

## Lafiya da Muhalli
A Kwamitin Muhalli, Kiwon Lafiyar Jama'a da Tsaron Abinci ta mayar da hankali kan lamuran kiwon lafiyar jama'a, inda ta yi magana game da buƙatar tsauraran dokoki ga likitocin EU da kuma tabbatar da cewa EU ba ta cika ka'idojin amfani da na'urar daukar hoto na MRI a doka. Ta tsara rahoton kwamitin kan bayar da gudummawa wajen bayar da bayanai akan kwayoyin halitta da sel wanda ya bukaci a kara ba da gudummawar bargo da jini don dashen kwayoyin halitta.  Ita ce wacce ake tuntuɓa dangane da abubuwan da suka shafi kwamitin na "European Centre for Disease Prevention and Control".

Yannakoudakis ta jagoranci wani kamfen don tabbatar da cewa dokokin EU sun sa masu amfani da sigari saukin samun e-cig. 

## Cyprus da 'yancin LGBT
Yannakoudakis ta yi aiki don tallafawa kokarin gano mutanen da suka bace a lokacin da Turkiyya ta mamaye Cyprus da kuma rikicin kabilanci na Cyprus. Ta kasance memba na "European Parliament Intergroup on LGBT Rights". Ta yi fafutukar ganin an daina daukan 'yan luwadi da madigo matsayin masu laifi a Arewacin Cyprus. Ta gana kuma ta samu tabbacin shugaban kasar Cyprus Dr. Derviş Eroğlu na cewa zai rattaba hannu kan soke dokar haramta luwadi a matsayin doka  kuma ta hanyar matsin lamba ga mahukunta a arewacin kasar ta taka rawa wajen soke dokar hana luwadi.  

Ta goyi bayan 'yancin LGBT ta hanyar ba da izini ga wani kuduri kan haƙƙin LGBT a Afirka musamman kare 'yan madigo tare da yin kira ga EU da ta dakatar da taimakon da take ba Uganda bisa la'akari da dokar hana luwadi da madigo a kasar Uganda. 

## Adawa ga manufofin EU
Yannakoudakis ta yi adawa da gabatar da sabon tsarin harajin kudi na Tarayyar Turai  wacce ta yi imanin cewa zai yi mummunan tasiri a birnin London. Ta kuma yi kamfen don kare kamfanoni a mazabarta da dokokin EU da suka hada da Prudential plc ke yi wa barazana.  Ta jagoranci gangamin jam'iyyu da dama na kasa da kasa don samar da daidaiton filin wasa na masu sarrafa rake, gami da Tate &amp;amp; Lyle na Landan inda ayyuka ke fuskantar barazana.    

Ta jagoranci yakin neman tanadi a cikin kasafin kudin EU. Ta nuna damuwa game da kashe kuɗi akan ƙungiyar mawaƙa ta EU  kuma ta yi kira don a rika biyan European Personnel Selection Office.  da Hukumomin Tarayyar Turai.  Ta soki EU da ke kashe Yuro miliyan biyu a shekara a bikin Europe Day. 

Yannakoudakis ta yi tsokaci da dama kan fadada EU. Ta kada kuri'ar kin amincewa da shigar Iceland cikin Tarayyar Turai tana mai yin nuni da rigimar Icesave da ke gudana a matsayin cikas ga zamar ta memba na EU. Yannakoudakis ta yi kira ga Iceland da ta cika diyya ga duk masu ajiya a Burtaniya, musamman ma majalisun London da suka kashe rarar kudi. Ta kuma yi adawa da wani rahoton Majalisar Tarayyar Turai da ya ba da shawarar shigar Turkiyya cikin Tarayyar Turai  tare da nuna damuwa kan gazawar al'ummar Ankara na mutunta hakkin mata da na tsiraru, musamman Kurdawa a Turkiyya. Ta kuma yi suka ga yadda Turkiyya ta ki yin aiki da Shugabancin Cyprus ta Majalisar Tarayyar Turai a 2012.

## Rayuwa
Ta yi aure da mijinta haifaffen garin Greek, Zacharias Yannakoudakis, a shekarar 1983. Ita ce shugabar kudi ta kamfanin da suka kafa kuma sun cigaba da gudanar da kamfanin tare har zuwa lokacin zabenta; ma'auratan suna da 'ya'ya uku. Iyalin suna zaune a Barnet .

## Manazarta

## Hanyoyin haɗi na waje

* Gidan yanar gizon hukuma 
* Bayanin Majalisar Tarayyar Turai
* Bayanin jam'iyyar Conservative